domínium fn 3A8 
1. (rég v. Tört) ’nagy kiterjedésű földbirtok, uradalom’ ❖ Nagy Méltóságú Nagy Karolyi Grof, Karolyi Antal urnak, karolyi, erddi, bélteki, csongradi, megyeri, surányi, váraknak és dominiumoknak rökös földes urának (1772 Marikovszky Márton C3033, [)(2v]) | a kerekvári dominiumot átengedem Henriette hugomnak (1860 Jókai Mór C2253, 500) | [I. Jámbor Lajos dinasztikus háborújára] elegendő okot adott az a patrimoniális szellem, amely az imperiumot még mindig a dinasztia birtokának, dominiumának tekintette (1936 Váczy Péter CD42) | [Bogyay József] a hatalmas, több megyét érintő Séllyei-domínium megalapozója, Séllyei László ügyvéd leányát, Annát vette feleségül (2000 Buza Péter CD36).
2. (Pol/Tört) ’a brit nemzetközösséghez tartozó állam, társország’ ❖ Anglia Cecil Rhodesnak [köszönheti] az egységes dél-afrikai domíniumot (1915 Feleky Géza CD10) | A brit ﬁatalság előtt ott áll a szó szoros értelmében az egész világ, a gyarmatok, a dominiumok, ahol kifejtheti minden tehetségét, üzleti leleményét (1938 Katona Jenő 2131001, 428) | A Nemzetközösség (korábban Brit Nemzetközösség) 49 független ország (Nagy-Britannia és korábbi brit domíniumok, illetve gyarmatok) önkéntes társulása (1987 Tények könyve CD37) | A domíniumok egy részében a[z első világ]háború tudatosította tényleges önállóságukat és politikai súlyukat. A békekötéskor Ausztrália, Új-Zéland, Kanada és Dél-Afrika nagykorúsodott (1995 Frank Tibor CD17).
3. (rég, ritk) ’vmi feletti uralom(hoz), rendelkezés(hez való jog)’ ❖ A külfölddel való érintkezés vezetése mindig személyes dominiuma volt az uralkodóknak (1891 Marczali Henrik CD55) | A legrégibb időben a gyermekek is az atya dominiumához tartoztak (1894 PallasLex. CD02) | Dominium jelenti a tulajdont és tulajdonjogot (1902 ÓkoriLex. CD28) | [a patríciusoknak] az államvallás kizárólagos dominiumuk volt (1904 ÓkoriLex. CD28).
4. (birtokszóként) (vál) ’az a terület, intézmény stb., ahol vki v. vmi saját törvényei, elképzelései szerint tevékenykedik, ill. amelyhez jellemző tevékenységi köre miatt szorosan kapcsolódik’ ❖ A folyosó, az én domíniumom, amelyből négy országgyűlésen át éltem, kiszáradt, mint a Fertő tava (1888 Mikszáth Kálmán CD04) | a Műcsarnok nem lehet egy társaság kisajátított domíniuma, azt a nemzet hozta létre (1939 Farkas Zoltán CD10) | [az olimpiai aranyérmet szerző kalapácsvető, Kiss Balázs] világranglista-vezetőként érkezett Atlantába, de ez a szakág eddig a tapasztalt versenyzők domíniuma volt (1996 Magyar Hírlap CD09).
Sz: domíniumi.
domínium ❖ főnév ◦ 3A8 ◦ 
1. (rég v. Tört)
nagy kiterjedésű földbirtok, uradalom
Nagy Méltóságú Nagy Karolyi Grof, Karolyi Antal urnak, karolyi, erddi, bélteki, csongradi, megyeri, surányi, váraknak és dominiumoknak rökös földes urának
a kerekvári dominiumot átengedem Henriette hugomnak
[I. Jámbor Lajos dinasztikus háborújára] elegendő okot adott az a patrimoniális szellem, amely az imperiumot még mindig a dinasztia birtokának, dominiumának tekintette
[Bogyay József] a hatalmas, több megyét érintő Séllyei-domínium megalapozója, Séllyei László ügyvéd leányát, Annát vette feleségül
2. (Pol/Tört)
a brit nemzetközösséghez tartozó állam, társország
Anglia Cecil Rhodesnak [köszönheti] az egységes dél-afrikai domíniumot
A brit ﬁatalság előtt ott áll a szó szoros értelmében az egész világ, a gyarmatok, a dominiumok, ahol kifejtheti minden tehetségét, üzleti leleményét
A Nemzetközösség (korábban Brit Nemzetközösség) 49 független ország (Nagy-Britannia és korábbi brit domíniumok, illetve gyarmatok) önkéntes társulása
A domíniumok egy részében a[z első világ]háború tudatosította tényleges önállóságukat és politikai súlyukat. A békekötéskor Ausztrália, Új-Zéland, Kanada és Dél-Afrika nagykorúsodott
(1995 Frank Tibor)
vmi feletti uralom(hoz), rendelkezés(hez való jog)
A külfölddel való érintkezés vezetése mindig személyes dominiuma volt az uralkodóknak
A legrégibb időben a gyermekek is az atya dominiumához tartoztak
Dominium jelenti a tulajdont és tulajdonjogot
[a patríciusoknak] az államvallás kizárólagos dominiumuk volt
4. (birtokszóként) (vál)
az a terület, intézmény stb., ahol vki v. vmi saját törvényei, elképzelései szerint tevékenykedik, ill. amelyhez jellemző tevékenységi köre miatt szorosan kapcsolódik
A folyosó, az én domíniumom, amelyből négy országgyűlésen át éltem, kiszáradt, mint a Fertő tava
a Műcsarnok nem lehet egy társaság kisajátított domíniuma, azt a nemzet hozta létre
(1939 Farkas Zoltán)
[az olimpiai aranyérmet szerző kalapácsvető, Kiss Balázs] világranglista-vezetőként érkezett Atlantába, de ez a szakág eddig a tapasztalt versenyzők domíniuma volt
Sz: domíniumi